钦定古今图书集成/明伦汇编/氏族典/第431卷 > 赵时赏
## 钦定古今图书集成/明伦汇编/氏族典/第431卷 > 赵时赏

按《宋史赵时赏传》：“时赏，字宗白，和州宗室也，居太平
州。咸淳元年，擢进士第，累官知宣州旌德县。德祐元
年，北军至境，时赏拥民兵捍战有功，升直宝章阁军
器大监。益王即位，擢知邵武军。文天祥开都督府于
南剑，奏辟参议军事，江西招讨副使。数以偏师当一
面，战比有胜。时赏风神明俊，议论慷慨，有策谋，尤为”
天祥所知。及《空沆》之役兵败走吴溪，为追兵所执，不
屈死之。